સામગ્રી: બે સપ્તાહમાં તેનું વજન ઘટી જાય છે, કૅમેરા તેની પાતળી કમર ઉપર ઝૂમ-ઇન કરે છે, અને તે કહે છે, "આ લગ્નની સિઝનમાં વજન ઘટાડો, તમારો આત્મવિશ્વાસ નહીં." 

જે એ તરફ નિર્દેશ કરે છે કે ફક્ત પાતળી સ્ત્રીઓ જ સુંદર છે અને જો સ્ત્રી પાતળી ના હોય તો ચોક્કસ તેનામાં આત્મવિશ્વાસનો અભાવ હશે. 

તમે આ વાંચ્યું કે નહીં?

દસકાઓ સુધી, જાહેરખબરોમાં મહિલાઓને ગોરી-પાતળી, સક્ષમ ગૃહિણી, તરીકે બતાવવામાં આવી છે, જે બાળકો-વયસ્કોની કાળજી લેતી હોય અને વ્યવસાય અને ઘર વચ્ચે સંતુલન જાળવતી હોય. 

પરંતુ એક નવા સંશોધનનું તારણ છે કે એશિયામાં પ્રસારિત જાહેરાતોમાં પુરુષોનો રોલ પણ એવો જ બીબાંઢાળ છે, જેવો તેઓનો મહિલાઓ સાથેનો વ્યવહાર હોય છે. 

માત્ર નવ ટકા જાહેરાતોમાં પુરુષોને બાળકોની કાળજી લેતા અથવા ઘરકામ કરતા બતાવાય છે અને ફક્ત ત્રણ ટકા જાહેરાતોમાં પુરુષો બાળકની કાળજી લેતા પિતા તરીકે રજૂ કરવામાં આવ્યા હતા. 

આંતરરાષ્ટ્રીય મીડિયા સલાહકાર કંપની ઇબીક્વિટી અને મલ્ટી-નેશનલ કૉર્પોરેશન, યુનિલિવર દ્વારા હાથ ધરાયેલા આ સંશોધનમાં આ વર્ષના પહેલા છ મહિના દરમ્યાન ચીન, ભારત અને ઇન્ડોનેશિયામાં બતાવવામાં આવેલી 500 થી વધુ જાહેરખબરોનું વિશ્લેષણ કરવામાં આવ્યું છે.

જેમાં જાણવા મળ્યું કે માત્ર બે ટકા જાહેરાતોમાં 40 વર્ષથી વધુ ઉંમરના પુરુષોને બતાવવામાં આવ્યા અને માત્ર એક ટકા જાહેરાતોમાં એવા અદાકારો હતાં જે સુંદર દેખાવની રૂઢિગત વ્યાખ્યાથી અલગ હતા. 

ઘણી બધી કંપનીઓ દ્વારા તેમના સંદેશાઓનો સ્વર અને અર્થો બદલવાના પ્રયત્નો છતાં આ આઘાતજનક આંકડાઓ સામે આવ્યા છે. 

પંખાની ઉત્પાદક હૅવેલ્સ કંપનીની જાહેરાત 'હવા બદલેગી'માં એક યુગલ તેમના લગ્ન રજીસ્ટર્ડ કરાવતા બતાવ્યા છે. 

જેમાં પતિ કહે છે કે તેની પત્ની લગ્ન પછી તેનું નામ નહીં બદલે; એને બદલે તે તેની પત્નીની અટક અપનાવશે. 

એરીઅલ કંપનીની ડિટર્જન્ટની જાહેરાતમાં બતાવે છે કે, પિતા એવું નિરીક્ષણ કરે છે કે તેમની પુત્રી ઓફિસથી ઘરે આવીને તેના પતિનો શર્ટ ધોવા માટે, તેનાં પુત્રનું હોમવર્ક કરવામાં મદદ કરવામાં, તેના રમકડાં ઉઠાવીને ગોઠવવામાં અને પછી સૌ માટે ચા અને સાંજની રસોઈ બનાવવાની પળોજણમાં દોડતી હતી. 

પિતાને પોતાના અને પોતાના જેવા અન્ય પિતાઓ વિષે એ વિચારથી અપરાધભાવની લાગણી થાય છે કે તેઓએ તેમના પુત્રોને ઘરની જવાબદારીઓ વહેંચવાનું શીખવ્યું નહોતું. 

પિતા તેમની પુત્રીને પત્ર લખે છે જેમાં કહે છે કે કમસે કમ તેઓ પોતે પોતાના કપડાં જાતે ધોવાનું શરૂ કરશે,...\nઅગાઉની સામગ્રીનો સારાંશ નીચે મુજબ કરી શકાય છે:
એક જાહેરાતમાં બતાવાયું છે કે બોલીવુડની અભિનેત્રી દીપિકા પાદુકોણને લગ્નનો પ્રસ્તાવ મળે છે. તે તત્કાલ એક ડ્રેસ ખરીદવા ઉપડે છે અને તે ડ્રેસ તેને બરાબર ફીટ આવશે કે નહીં તેની ચિંતા છોડીને, તે પોતાનું વજન બે સપ્તાહમાં ઘટાડવા માટે કૅલૉગ્સ કૉર્નફલેકસ ખાય છે.